Envy Peru

Envy Peru, Boris Irvin Itzkovich Escobar-en izen artistikoa, (Trujillo, Peru, 1989ko apirilaren 22a), drag queen, aktore, modelo eta makillatzailea da, Herbehereetan bizi dena. Herbehereetako lehen hiru drag aurkezleetako bat izatean egin zen ezaguna BNNVARA De diva in mij telebista saioan. Benelux inguruko sare sozialetan jarraitzaile gehien dituen drag queen-etako bat da. 2020ko irailaren 7an jakinarazi zuten Drag Race Hollandeko lehen denboraldiko hamar partaideetako bat zela Envy Peru. Azken horretan irabazlea izan zen eta Herbehereetako lehenengo super drag izarra bihurtu zen.

 Bizitza 
Boris Itzkovich Escobar Peruko Trujillo herrian jaio zen 1989 urtean, eta lau urte zituela Holandara joan zen amarekin. Hamairu urte zituenetik hainbat antzerki taldetan hartu du parte Hilversumen. Hemeretzi urte zituenean, Amsterdameko Film Actors Academy eskolan hasi zen aktore lana iaksten. Prestakuntza jaso ostean, makillatzailetzan espezializatu zen. 

 Lan ibilbidea 
Escobar  2016 urtean hasi zen drag queen izaten, Envy Peru izen artistikoarekin. 2016an Escobarrek drag Mermaids Mansion etxea ere sortu zuen, Miss Abby OMG drag artistarekin eta Ivy-Elyse Monroerekin batera, besteak beste. Escobar etxe horren izenean Superball en Paradiso lehiaketan lehiatu zen, Europako drag konpetentzia handienetako batean, eta guztira hiru sari irabazi zituen.

Handik aurrera, Escobar mundu osoan zehar ibili da, eta LGBT komunitateko izen ezagunekin partekatu du eszenatokia, RuPaul's Drag Race-ko parte-hartzaile asko barne. 2019ko udan, Mermaids Mansionek bideoklip bat egin zuen Pride Amsterdamentzat Rijksmuseumeko ate itxien barruan, klip horrekin LGBT komunitatearen aurkako indarkeria eta diskriminazioa gero eta handiagoa dela ohartarazi zen. Bideo hori birala bihurtu zen. Escobarrek De diva in mij telebista saioaren lehen denboraldiko hiru aurkezleetako bat izan zen bere telebistako debuta, eta 2019ko uztailaren 29an eman zen BNNVARA katean. Une zail baten ostean, jomugan jarrriak diren emakumeei buruzko telebista-saio horretan, Escobar gizon eta emakume gisa ikus daiteke, eta hautagaien irudi-aldaketen arduradun. Programa aitzindaria izan zen, Herbehereetako telebistan, drag queen-ei paper nagusi batekin programa bat egiten utzi zieten lehen aldia izan zen eta.

Escobar zineman ere jardun du, beste beste, Verliefd op Cuba (euskaraz: Kubarekin maiteminduta) eta Wat je vind mag je houden (euskaraz: Aurkitzen duzuna gera zaitezke) filmetan, besteak beste. 2019 bukaeran, NikkieTutorialsekin (Nikkie de Jager) elkartu zen YouTubeko kanalean. 2020ko ekainean Escobarrek egindako makillaje tutorial online bat argitaratu zen Vogue NL moda aldizkarian.

Envy Peru Drag Race Hollandeko hamar partaideetako bat izan zen. Txapelketan zehar, lau desafio irabazi zituen eta ez zen inoiz kanporatzeko izendatuen artean geratu, historian zehar arrakastatsuena izan zuen saioan. Era berean, Drag Race frankiziaren bosgarren drag queen da bolada horri eusten, Sharon Needles, Angele Anang, Shea Coule eta Gigi Gooderen atzetik. Azkenean, top 4ra heldu zen, eta denboraldia irabazi zuen, frankizia irabazi zuen lehen drag latindarra bihurtuta.

 Filmografia 

 Telebista 
UrteaIzenburuaPaperaOharrak:2019De diva in mijEnvy Peru1-8 denboraldiko kapituluak (aurkezlea)2020Betreden op eigen risicoEnvy PeruDrag Race HollandEnvy PeruIrabazlea  Lieve FrogersEnvy PeruAfl. 12021Drag Race EspañaEnvy PeruGonbidatu berezia epaimahaian

 Web-serieak 
UrteaIzenburuaPapera2019Gay ExplorerEnvy PeruNikkieTutorialsEnvy PeruSpuiten SlikkenEnvy Peru

 Filmak 
UrteaIzenburuaPapera2019Verliefd op KubaDragqueenWat je vind mag je houden1. Lady LaBelle
Aurrekoa
-Drag Race Holland irabazlea
2020Hurrengoa:
Vanessa Van Cartier

 Erreferentziak 

 Kanpo estekak 


Kategoria:Perutarrak
Kategoria:Herbeheretarrak
Kategoria:Dragak
Kategoria:Emakume artistak
Kategoria:Emakume aktoreak
Kategoria:Emakume modeloak